La Policia Local imposa 124 sancions durant el cap de setmana
11 maig 2020

## La Policia Local imposa 124 sancions durant el cap de setmana11 maig 2020Última actualització: 14 juliol 2025

![](../gestion/img/_AO_5254-copia.jpg)  
  

La Policia Local de Gandia va efectuar dins de la línia de control de desplaçaments tant a peu com en vehicles particulars i transport públic controls fixos i mòbils en diverses parts de la ciutat i la platja durant el cap de setmana.

Des de divendres fins diumenge, els agents van procedir a identificar a més de 650 persones i van controlar els desplaçaments de 304 vehicles.  
En total, els agents van imposar 124 sancions per diversos motius sent el divendres (48) i dissabte (37) els dies on més sancions es van interposar.

Des del passat dijous i amb motiu de l'obertura dels mercats a l'aire lliure, la Policia Local va establir un dispositiu especial per controlar el compliment de les mesures imposades per aquest tipus d'activitats que es va saldar sense incidències.

D'altra banda, els agents continuen amb presència en parcs, carrils bici i les zones de primera línia de platja i sorra per evitar aglomeracions de gent.

Finalment, el regidor delegat de Seguretat Ciutadana, Trànsit i Mobilitat, **Nacho Arnau** va tornar a incidir en la necessitat de complir amb les normes bàsiques per evitar els contagis per COVID-19. "_Hui hem entrat en Fase 1 i ja podem fer determinat tipus d'activitats que no havíem pogut fer en gairebé dos mesos. Això no vol dir que ja hàgem passat tot. El virus segueix ací, i ara és més important que mai mantenir el distanciament social i extremar les mesures d'higiene_".

[Twittear](https://twitter.com/share)